Tiden fra rundt regnet 15.000 til 5.000 f.Kr. var en periode med omskiftelser og hastig og omfattende ændring i miljøet, mens planeten bevægede sig fra en [[istid]] og hen mod en [[mellemistid|varmeperiode]]. [[Havniveau]]et steg dramatisk (og [[Igangværende havniveaustigning|gør det fortsat]]). Landområder, der havde været trykket ned, da [[gletsjer]]ne blev dannet, begyndte at [[isostatisk landhævning|hæve sig igen]], skove og ørkener bredte sig, og klimaet blev efterhånden mere nutidigt. Under opvarmningsperioden forekom der adskillige kulde- og varmetider, som f.eks. [[Ældre Dryas]] og det [[Holocæne klimaoptimum]] såvel som kraftigere nedbør. Dertil kom, at den [[Pleistocæn megafauna|pleistocæne megafauna]] uddøde som følge af miljømæssige og [[evolutionært pres]] fra det foranderlige klima. Det markerede begyndelsen på den [[kvartære uddøen]], som er fortsat [[Holocæne uddøen|af mennesker]] ind i nutiden. Tiden fra for ca. 11.700 år siden (9.700 f.Kr.) betragtes almindeligvis som afslutningen på forhistorien ([[Pleistocæn]], [[Palæolitikum]], [[Ældre stenalder]], [[Seneste istid]]) og begyndelsen på den moderne tid, som vi kender den.
Filosofi Samfund Historie Teknologi Tidslinjer